
Vadovaudamasi Lietuvos Respublikos vietos savivaldos įstatymo 15 straipsnio 3 dalies 1 punktu, Lietuvos Respublikos viešojo sektoriaus atskaitomybės įstatymo 6 straipsnio 1 dalimi, Viešojo sektoriaus subjekto metinės veiklos ataskaitos, viešojo sektoriaus subjektų grupės metinės veiklos ataskaitos ir Vyriausybės veiklos ataskaitos rengimo tvarkos aprašo, patvirtinto Lietuvos Respublikos Vyriausybės 2019 m. vasario 13 d. nutarimo Nr. 135 „Dėl Viešojo sektoriaus subjekto metinės veiklos ataskaitos, viešojo sektoriaus subjektų grupės metinės veiklos ataskaitos ir Vyriausybės rengimo tvarkos aprašo patvirtinimo“, 4 ir 12 punktais, Marijampolės savivaldybės tarybos veiklos reglamento, patvirtinto Marijampolės savivaldybės tarybos 2023 m. kovo 27 d. sprendimu Nr. 1-82 „Dėl Marijampolės savivaldybės tarybos veiklos reglamento patvirtinimo“, 134 punktu ir atsižvelgdama į Marijampolės savivaldybei pavaldžių įstaigų vadovų 2023-iųjų metų metinių ataskaitų rinkinio pateikimo Marijampolės savivaldybės tarybai 2024 m. kovo 12 d. grafiką Nr. AL-2772, suderintą Marijampolės savivaldybės mero, Marijampolės savivaldybės taryba nusprendžia:
1. Patvirtinti Marijampolės priešgaisrinės apsaugos tarnybos 2023 metų metinių ataskaitų rinkinį (pridedama):
1.1. 2023 metų metinę veiklos ataskaitą;
1.2. 2023 metų metinių finansinių ataskaitų rinkinį;
1.3. 2023 metų metinių biudžeto vykdymo ataskaitų rinkinį.
2. Nurodyti, kad šis sprendimas per vieną mėnesį nuo paskelbimo (įteikimo) dienos, jeigu įstatymai nenustato kitaip, gali būti skundžiamas Lietuvos administracinių ginčų komisijos Kauno apygardos skyriui (adresu: Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administracinio teismo Kauno rūmams (adresu: A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka.

MARIJAMPOLĖS
PRIEŠGAISRINĖS APSAUGOS TARNYBA


Marijampolės savivaldybės tarybai 


2023 METŲ MARIJAMPOLĖS PRIEŠGAISRINĖS APSAUGOS TARNYBOS VEIKLOS ATASKAITA

2024 – 03 – 05 Nr. 2-13
Marijampolė 


I. VADOVO ŽODIS

[bookmark: _GoBack]Marijampolės priešgaisrinės apsaugos tarnyba (toliau – Tarnyba) yra Marijampolės savivaldybės biudžetinė įstaiga, Lietuvos Respublikos priešgaisrinių gelbėjimo pajėgų dalis. Tarnyba yra nuolatinės parengties, civilinės saugos ir gelbėjimo sistemos dalis. Gesinant gaisrus, atliekant žmonių ir turto gelbėjimo darbus.
Tarnybos vizija – inovatyvi, dinamiška, operatyvi ir užtikrinanti nuolatinę gaisrinių gelbėjimo pajėgų parengtį. 
Tarnybos vadovo pagrindinis tikslas yra nuolatos užtikrinti Marijampolės savivaldybės gyventojams skubią ir kokybišką gaisrų gesinimo bei gelbėjimo darbų paslaugą, kad kryptingai būtų vykdoma prevencinė ir puoselėjama savanoriška ugniagesių veikla.
Ataskaitiniu laikotarpiu pagrindinis prioritetas Tarnyboje buvo skiriamas užtikrinti nuolatinę parengtį ir pasiekta, kad visi išvykimai į įvykius 100 proc. atitiko parengties patvirtintą standartą. 
Veiklos rezultatai išsamiai pateikti 2023 m. veiklos ataskaitoje, 2023 m. finansinių ataskaitų rinkinyje bei biudžeto vykdymo ataskaitų rinkinyje, kurie viešinami Tarnybos internetinėje svetainėje www.marijampolespat.lt

II. INFORMACIJA APIE VEIKLOS TIKSLŲ ĮGYVENDINIMĄ

1. Pagrindinis Tarnybos veiklos tikslas – išsaugoti žmonių gyvybę, sveikatą, turtą, apsaugoti aplinką nuo ekstremaliųjų įvykių ir situacijų poveikio. 
2. Tarnybos veiklos sritis – bendruomenei teikiamų paslaugų užtikrinimas, kodas 84.2, tarnybos veiklos rūšis – priešgaisrinių tarnybų veikla, kodas 84.25.
3. Tarnyba įgyvendina priešgaisrinę saugą reglamentuojančių teisės aktų reikalavimus, gaisrų prevencijos priemones, vykdo visuomenės švietimą gaisrų prevencijos srityje, gesina gaisrus, atlieka žmonių ir turto gelbėjimo darbus, taip pat atlieka savanorių ugniagesių veiklos organizatoriaus funkcijas.
4. Tarnyba dalyvauja (atstovauja Savivaldybei) priešgaisrinių tarnybų mokymuose, pratybose, seminaruose ir kituose renginiuose.
5. Tarnybą sudaro padaliniai – ugniagesių komandos. Tarnybą sudaro šios ugniagesių komandos: Sasnavos, Igliaukos, Želsvelės, Gudelių, Padovinio. Tarnybos personalą sudaro: tarnybos viršininkas, vyr. buhalterė, specialistė, 5 skyrininkai (ugniagesiai - gelbėtojai) ir 40 ugniagesių gelbėtojų. Visas personalas pagal patvirtintas pareigybes yra apmokytas ir turi atitinkamus kvalifikacinius pažymėjimus. Darbuotojai pastoviai kelia kvalifikaciją mokymo seminaruose. Ugniagesiai gelbėtojai pagal patvirtintą metinę mokymosi programą reguliariai vykdo teorinius ir praktinius užsiėmimus.
6. Ugniagesių komanda nėra juridinis asmuo ir veikia Tarnybos, kaip juridinio asmens, vardu pagal Tarnybos nuostatus ir Tarnybos viršininko suteiktus įgaliojimus.
7. Marijampolės savivaldybės teritorijoje 2023 m. kilo 150 gaisrų. Lyginant su 2022 m. (124), gaisrų padidėjimas apie 21 proc.

Gaisrų Marijampolės savivaldybėje statistika 2021-2023 m.
	
	2021 m.
	2022 m.
	2023 m.

	
	Bendras gaisrų skaičius vnt.
	Nuo bendro gaisrų skaičiaus proc.
	Bendras gaisrų skaičius vnt.
	Nuo bendro gaisrų skaičiaus proc.
	Bendras gaisrų skaičius vnt.
	Nuo bendro gaisrų skaičiaus proc.

	Gaisrų skaičius atvirose teritorijose
	23
	14,65
	31
	25,0
	24
	16,0

	Gaisrų skaičius gyvenamosios paskirties pastatuose
	60
	57,89
	45
	36,29
	50
	33,33

	Gaisrų skaičius pagalbinio ūkio paskirties pastatuose
	14
	8,92
	8
	6,45
	7
	4,67

	Gaisrų skaičius transporto priemonėse
	28
	17,83
	5
	4,03
	13
	8,67

	Gaisrų skaičius gamybinės paskirties pastatuose
	2
	1,27
	3
	2,42
	1
	0,67

	Gaisrų skaičius kituose objektuose (šiukšlių konteineriai, šiukšlės, apleisti pastatai ir pan.)
	30
	19,11
	32
	25,81
	55
	36,67

	Bendras gaisrų skaičius
	157
	124
	150






8. Pagal gaisrų statistiką dažniausiai gaisrai kyla gyvenamosios paskirties pastatuose, atvirose teritorijose ir kituose objektuose (šiukšlių konteineriai, šiukšlės, apleisti pastatai). 2023 m. palyginti su 2022 m. beveik trigubai išaugo gaisrų skaičius transporto priemonėse. Gaisrams atvirose teritorijose (pievos, ražienos, miškas, miško paklotė) kilti didelę įtaką turėjo sausringi orai. Šių gaisrų pagrindinė priežastis yra neatsargus žmogaus elgesys su ugnimi, tyčinis žolės deginimas. Gaisrai šiukšlių konteineriuose dažniausiai kyla dėl į juos supiltų neatvėsintų pelenų, įmestų neužgesintų nuorūkų.
9. Marijampolės savivaldybės teritorijoje 2023 m. kilo 150 gaisrų. Gaisruose žuvo 2 žmonės (2022 m. – 1 žmogus), 3 žmonės patyrė traumas (2022 m. – 1). 2023 m. gesindami gaisrus ugniagesiai-gelbėtojai išgelbėjo 8 gyventojus, 11 statinių.

Pagrindinės 2021-2023 metų gaisrų priežastys
	Priežastys
	2021 m.
	2022 m.
	2023 m.

	Krosnių, židinių bei dūmtraukių gedimai, įrengimo bei eksploatavimo reikalavimų pažeidimai
	38
	27
	32

	Pašalinis ugnies šaltinis
	8
	3
	10

	Neatsargus rūkymas
	4
	6
	4

	Elektros įrenginių, prietaisų, elektros instaliacijos gedimai, įrengimo bei eksploatavimo reikalavimų pažeidimai
	22
	17
	8

	Transporto priemonių gedimai
	23
	4
	8

	Neatsargus žmogaus elgesys su ugnimi
	42
	45
	62





10. Gyvenamosios paskirties pastatuose apie 70 proc. kylančių gaisrų sudaro suodžių užsidegimas dūmtakyje ar dūmtraukyje, pvz. 2023 m. iš 32 gaisrų – 21. Dažniausia šių gaisrų priežastis – krosnių, židinių bei dūmtraukių įrengimo ir eksploatavimo reikalavimų pažeidimai. Kūrenant drėgnomis malkomis, anglimis arba įvairiomis degiomis atliekomis (baldai, rūbai, medžio statybinės atliekos ir pan.) dūmtraukių sienelės aplimpa degimo proceso metu susidarančiomis dervomis ir kyla gaisrai. Kitos dažnos gyvenamosios paskirties pastatuose kylančių gaisrų priežastys yra elektros instaliacijos ir elektros prietaisų gedimai, neatsargus žmogaus elgesys su ugnimi, neatsargus rūkymas.


Marijampolės priešgaisrinės apsaugos tarnybos 2022 - 2023 m. išvykimai į gaisrus ir gelbėjimo darbus (Marijampolės, Kazlų Rūdos, Prienų, Alytaus, Lazdijų, Kalvarijos savivaldybėse)

2023 m. Tarnybos ugniagesiai gelbėtojai į įvykius buvo išvykę 172, o 2022 m. 159 kartus.







Kitų teikiamų pagalbų skaičius, kai nebuvo gaisro, o ugniagesiai gelbėtojai dirbo išliko praėjusių metų lygmens. Tai pagalba greitosios medicininės pagalbos darbuotojams, pagalba policijai, ypač autoįvykių metu ir kiti išvykimai.
2023 metais neatsinaujino nei vienas gaisras po užgesinimo. Tai yra geras rodiklis ir parodo, kad ugniagesiai gelbėtojai dirbo profesionaliai.

2023 metais Tarnyba vykdė gaisrų gesinimo ir gelbėjimo darbus bei gaisrų prevencinę veiklą:
· Užtikrino Marijampolės priešgaisrinės apsaugos tarnybos nuolatinę parengtį, racionalų technikos ir įrangos panaudojimą. Pasiekta, kad pajėgų sutelkimo planuose numatytos pajėgos išvyktų iki 100 proc.;
· Užtikrino, kad pirmųjų gelbėjimo pajėgų atvykimo laikas būtų miesto teritorijoje – iki 8 min., kaime vietovėje – iki 18 min.
· Vykdė ir įgyvendino priemones, reikalingas profesiniam pasiruošimui tobulinti, atsižvelgiant į Priešgaisrinės apsaugos ir gelbėjimo departamento prie VRM leidžiamus norminius teisės aktus, taip pat į Marijampolės PGT rekomendacijas.
· Pravedė ugniagesių gelbėtojų, vairuojančių priešgaisrinę techniką mokymus ir žinių patikrinimą pagal nustatytą tvarką, užtikrino kvalifikacijos kėlimą (iniciavo eismo saugumo mokymus, suteikiančius teisę vairuoti specialiąsias transporto priemones, naudojančias mėlynus ir (ar) raudonus (arba tik mėlynus) žybčiojančius švyturėlius ir (ar) specialiuosius garso signalus);
· Pravedė ugniagesių gelbėtojų profesinio tobulinimo ir pasirengimo mokymus ir žinių patikrinimą pagal nustatytą tvarką;
· Vykdė kontrolinius patikrinimus, įvertinant ugniagesių komandų pasirengimą atliekant gaisrų gesinimo darbus įvairiu paros metu;
· Atliko kasmetinius darbų saugos instruktažus;
· Visi ugniagesiai gelbėtojai papildomai mokėsi su akumuliatorine gelbėjimo įranga pagal mokymo programą: gelbėjimo darbų vykdymas eismo įvykiuose;
· Papildomai ugniagesiai gelbėtojai apmokyti: gaisrinių termovizorių naudojimas nustatant gaisro židinį ir žmonių paieškai;
· Tarnyba aktyviai dalyvavo Marijampolės savivaldybės 2021-2023 m. gaisrų prevencijos programoje. Vyko šie renginiai: 
· 2023 03 29 Igliaukos komandoje atvirų durų diena su Vaiko dienos centro auklėtiniais, 25 mokiniai;
· 2023 05 20 Sasnavos komandoje „Linksmakiemis“ su Sasnavos pagrindinės mokyklos mokiniais, 40 mokinių;
· 2023 05 24 Želsvelės komandos pristatymas Želsvos mokykloje. 100 mokinių;
· 2023 06 10 Padovinio komandos pristatymas Varnupių vasaros šventėje;
· 2023 06 15 Igliaukos komandoje atvirų durų diena su Marijampolės Mokolų progimnazijos mokiniais. 35 mokiniai;
· 2023 06 16 Gudelių ir Igliaukos komandų pristatymas Igliaukos A. Matučio gimnazijoje. 100 mokinių;
· 2023 06 23 Gudelių komanda Joninių šventėje Gudeliuose “Vakaras prie Joninių laužo“;
· 2023 m. gegužės mėn. Marijampolės PAT su Priešgaisrinės apsaugos ir gelbėjimo departamentu vykdė akciją, kiekvieną šeštadienį nuo 10 val. iki 12 val. kiekvienas kas norėjo galėjo apsilankyti priešgaisrinėse komandose, susipažinti su ugniagesių gelbėtojų darbu.
· Išplatintas socialinis reklaminis leidinys „Ugniagesys“ bei knygutės skirtos vaikams „Gimtadienis be torto“, „Kaip išnešti sveiką kailį?“ ir informacinis lankstinukas „Sužinok, įsimink, pasidalink!“ su informacija apie išvykimo krepšį. Viso 1100 vnt. 

Tarnyba išlaikoma ir finansuojama iš valstybės ir savivaldybės biudžetų lėšų pagal asignavimų valdytojų patvirtintas sąmatas.
Tarnyba, kaip biudžetinės įstaigos asignavimų valdytoja, turi teisę naudoti biudžeto lėšas įstaigai išlaikyti ir sąmatose numatytoms priemonėms finansuoti. 2023 m. Tarnyba užbaigė be įsiskolinimų.
Tarnybos turtas, kurį ji valdo naudoja ir disponuoja juo patikėjimo teise, sudaro ilgalaikis ir trumpalaikis turtas bei atsargos, įsigytos iš valstybės ir savivaldybės biudžetų skirtų asignavimų.
2023 metais viešojo pirkimo būdu, buvo įsigyta įvairaus turto:
Ugniagesių gelbėtojų hidrokostiumas su batais (5 vnt), kurių vertė 6025,00 Eur.
Gelbėjimo rogės su atlenkiama rankena (2 vnt), kurių vertė 6897,00 Eur.
Priešgaisrinės termovizinės įrangos komplektas (2 vnt), kurių vertė 5198,16 Eur.
Vandens plaukiojantis siurblys (1 vnt), kurio vertė 1754,50 Eur.
Įsigyta ugniagesiams gelbėtojams skirta apranga, kurios vertė 10 053 Eur (iš valstybės biudžeto).
Ugniagesių komandose atlikti patalpų remonto darbai už 10 904 Eur.
Netinkamą naudoti turtą, nusidėvėjusį ar nereikalingą materialinį turtą Tarnyba nurašo ar realizuoja Lietuvos Respublikos Vyriausybės nustatyta tvarka. Ilgalaikio turto likutinė vertė yra    213 427 Eur. 

Ataskaitiniu laikotarpiu gautos finansavimo lėšos pagal šaltinius:
	Išlaidų pavadinimas
	2021 m. gauta ir panaudota
	2022 m. gauta ir panaudota
	2023 m. gauta ir panaudota

	Iš savivaldybės biudžeto:

	Darbo užmokestis ir socialinis draudimas
	21 500
	23 400
	26 900

	Prekės ir paslaugos
	29 500
	21 600
	28 100

	Socialinė parama pinigais
	
	
	

	Ilgalaikio materialiojo turto įsigijimui
	35 000
	30 000
	20 000

	Iš viso:
	86 000
	75 000
	75 000

	Iš valstybės biudžeto:

	Darbo užmokestis ir socialinis draudimas
	540 300
	620 700
	690 200

	Prekės ir paslaugos
	70 400
	63 000
	57 100

	Socialinė parama pinigais
	2 500
	6 500
	6 800

	Iš viso:
	613 200
	690 200
	754 100




III. KITA INFORMACIJA

Per mažas valstybės lėšomis savivaldybių priešgaisrinių tarnybų finansavimas, neskiriamos lėšos ilgalaikiam turtui įsigyti;
Trijose ugniagesių komandose neturime gelbėjimo darbams skirtų gelbėjimo rogių;
Dviejose ugniagesių komandose neturime specialiųjų plaukiojančių siurblių.
Marijampolės priešgaisrinė apsaugos tarnyba planuoja:
1. Įsigyti trejas gelbėjimo darbams skirtas gelbėjimo roges;
2. Įsigyti 2 vnt. specialiųjų plaukiojančių siurblių.
3. Užtikrinti, kad gaisrų gesinimas visada būtų operatyvus ir efektyvus;
4. Užtikrinti efektyvų tarnybos darbą, aprūpinti būtinomis darbo ir apsauginėmis priemonėmis, atlikti pastatų remonto darbus ugniagesių komandose;
5. Ugniagesių gelbėtojų mokykloje papildomai apmokyti visus ugniagesius gelbėtojus, pagal šias temas:
5.1. Gaisro paplitimas ir pavojingų gaisro veiksmų nustatymas;
5.2. Žmonių paieškos gaisravietėje taktika;
5.3. Gaisras pastato viduje ir jo eigos prognozavimas;
5.4. Žmonių paieška gaisravietėje ir gelbėjimo būdai;
5.5. Gelbėjimo darbai eismo įvykio metu;
5.6. Pirminiai gelbėjimo darbai, kuriuos gali atlikti savivaldybės priešgaisrinės tarnybos ugniagesiai gelbėtojai cheminės avarijos metu;
5.7. Gelbėjimo darbai nuo vandens (ledo) paviršiaus, panaudojant gelbėjimo ratą ir gelbėjimo roges.
6. Užtikrinti Marijampolės priešgaisrinės apsaugos tarnybos nuolatinę parengtį ir racionalų lėšų panaudojimą;
7. Bendradarbiauti su Priešgaisrinės apsaugos ir gelbėjimo departamentu prie VRM, Kauno priešgaisrinės gelbėjimo valdybos Marijampolės priešgaisrine gelbėjimo tarnyba, Policija, Greitąja pagalba, Marijampolės savivaldybės administracija, kitomis savivaldybės įstaigomis ir įmonėmis sprendžiant priešgaisrinės saugos klausimus;
8. Skelbti informacinio pobūdžio straipsnius Tarnybos interneto svetainėje, supažindinant savivaldybės gyventojus su priešgaisrine sauga.

PRIDEDAMA:
1. 2023 m. finansinių ataskaitų rinkinys;
2. 2023 m. biudžeto vykdymo ataskaitų rinkinys







	Viršininkas
	Tadas Klusevičius





Gaisrų skaičius pagal objektus Marijampolės savivaldybėje 2023 m.
Pardavimas	[CATEGORY NAME]
16 proc.
[CATEGORY NAME]
33 proc.
[CATEGORY NAME]
5 proc.
[CATEGORY NAME]
9 proc.
[CATEGORY NAME]
1 proc.
[CATEGORY NAME]
36 proc.

Gaisrų skaičius atvirose teritorijose	Gaisrų skaičius gyvenamosios paskirties pastatuose	Gaisrų skaičius pagalbinio ūkio paskirties pastatuose	Gaisrų skaičius transporto priemonėse	Gaisrų skaičius gamybinės paskirties pastatuose	Gaisrų skaičius kituose objektuose (šiukšlių konteineriai, šiukšlės, apleisti pastatai ir pan.)	24	50	7	13	1	55	
Pagrindinės gaisrų priežastys Marijampolės savivaldybėje 2023 m.
Pardavimas	[CATEGORY NAME]
26 proc.
[CATEGORY NAME]
8 proc.
[CATEGORY NAME]
3 proc.
[CATEGORY NAME]
7 proc.
[CATEGORY NAME]
6 proc.
[CATEGORY NAME]
50 proc.

Krosnių, židinių bei dūmtraukių gedimai, įrengimo bei eksploatavimo reikalavimų pažeidimai	Pašalinis ugnies šaltinis	Neatsargus rūkymas	Elektros įrenginių, prietaisų, elektros instaliacijos gedimai, įrengimo bei eksploatavimo reikalavimų pažeidimai	Transporto priemonių gedimai	Neatsargus žmogaus elgesys su ugnimi	32	10	4	8	8	62	
Išvykimai į įvykius pagal ugniagesių gelbėtojų komandas
2022	
Gudelių UK	Igliauka UK	Padovinio UK	Sanavos UK	Želsvelės UK	22	48	17	45	27	2023	
Gudelių UK	Igliauka UK	Padovinio UK	Sanavos UK	Želsvelės UK	23	46	25	40	38	



Išvykimai į gaisrus
2022	
Gudelių UK	Igliauka UK	Padovinio UK	Sanavos UK	Želsvelės UK	12	23	10	21	14	2023	
Gudelių UK	Igliauka UK	Padovinio UK	Sanavos UK	Želsvelės UK	9	19	11	18	17	



Išvykimai į gelbėjimo ir kitus darbus
2022	
Gudelių UK	Igliauka UK	Padovinio UK	Sanavos UK	Želsvelės UK	10	25	7	24	13	2023	
Gudelių UK	Igliauka UK	Padovinio UK	Sanavos UK	Želsvelės UK	14	27	14	22	21	

